تورکیه-نین اورتا دوغو اؤلکهلرینه صادراتی آرتیب
تورکیه-نین اورتا دوغو اؤلکهلرینه صادراتی ایلک بئش آیدا 10 میلیارد دولاری کئچیب.
تورکیه-نین اورتا دوغو اؤلکهلرینه صادراتی ژانویه-می دؤورونده کئچن ایلین مووافیق دؤورو ایله موقاییسهده 15،2 فایز آرتاراق 10 میلیارد 44 میلیون 538 مین دولارا چاتیب.
تورکیه صادراتچیلار مجلیسینین معلوماتینا گؤره، تورکیه-نین صادراتی ایلین ایلک بئش آییندا کئچن مووافیق دؤورو ایله موقاییسهده 38،3 فایز آرتاراق 61 میلیارد 598 میلیون 987 مین دولاردان 85 میلیارد 219 میلیون 653 مین دولارا یوکسلیب.
می آییندا اورتا دوغو اؤلکهلرینه کئچن ایلین عینی دؤورو ایله موقاییسهده 34 فایز آرتاراق 1 میلیارد 776 میلیون 194 مین دولارلیق صادرات رئاللاشیب. ایلین ایلک بئش آییندا اورتا دوغو اؤلکهلرینه ان چوخ شیمیایی محصوللار، تاخیل، پاخلالیلار، یاغلی توخوملار و محصوللاری ایله پولاد صادر ائدیلدی.
ژانویه-می دؤورونده اورتا دوغو اؤلکهلرینه شیمیایی مادهلر و محصوللار، تاخیل، پاخلالیلار، یاغلی توخوم و محصوللار و پولاد صادراتین پایی 40 فایز اولوب.
سؤزوگئدن دؤورده اورتا دوغو اؤلکهلرینه 1 میلیارد 474 میلیون 531 مین دولارلیق شیمیایی ماده و محصول صادر ائدیلیب، 1 میلیارد 313 میلیون 621 مین دولارلیق تاخیل، پاخلالیلار، یاغلی توخوم و محصوللار و 1 میلیارد 180 میلیون 113 مین دولارلیق پولاد صادر ائدیلیب.
اورتا شرق اؤلکهلرینین تورکیه-نین صادراتیندان آلدیغی پای ایلین ایلک بئش آییندا 11،79 فایز تشکیل ائدیب.
ایلگیلیلی خبرلر
تورکیهنین ماشین صادراتی آرتدی
ماشینقاییرما صنایعینین صادراتی ژانویه-می دؤنمینده سربست بؤلگهلر داخیل ائدیلدیگینده ۱۰،۱ میلیارد دلارا چاتدی
فیچ، تورکیه اقتصادی اوچون بؤیومه تخمینینی یوکسلتدی
تورک اقتصادینین بو ایلین بیرینجی دؤرددهبیرینده گؤزلهنیلهندن چوخ داها یاخشی اولدوغو بیلدیریلدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab